title: Komisjoni rakendusmäärus (EL) 2015/1729, 28. september 2015, millega kiidetakse heaks olemasoleva toimeaine kaaliumsorbaadi kasutamine tooteliiki 8 kuuluvates biotsiidides (EMPs kohaldatav tekst)

text:
               29.9.2015

               ET

               Euroopa Liidu Teataja

               L 252/24

         KOMISJONI RAKENDUSMÄÄRUS (EL) 2015/1729,
   28. september 2015,
   millega kiidetakse heaks olemasoleva toimeaine kaaliumsorbaadi kasutamine tooteliiki 8 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist (1), eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Kaaliumsorbaat kuulub nimetatud loetelusse.

               (2)

               Kaaliumsorbaati on hinnatud Euroopa Parlamendi ja nõukogu direktiivi 98/8/EÜ (3) artikli 16 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 8 (puidukonservandid), mis vastab määruse (EL) nr 528/2012 V lisas määratletud tooteliigile 8.

               (3)

               Taotlust hindavaks pädevaks asutuseks määratud Saksamaa esitas 10. oktoobril 2010 komisjonile hindamisaruande ja soovitused vastavalt komisjoni määruse (EÜ) nr 1451/2007 (4) artikli 14 lõigetele 4 ja 6.

               (4)

               Kooskõlas delegeeritud määruse (EL) nr 1062/2014 artikli 7 lõike 1 punktiga b sõnastati 4. detsembril 2014 biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.

               (5)

               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 8 kuuluva tootena ja mis sisaldavad kaaliumsorbaati, direktiivi 98/8/EÜ artiklis 5 sätestatud nõuetele, kui on täidetud teatavad selle toimeaine kasutust reguleerivad tingimused.

               (6)

               Seepärast on asjakohane kiita heaks kaaliumsorbaadi kasutamine tooteliiki 8 kuuluvates biotsiidides, kui kõnealused nõuded ja tingimused on täidetud.

               (7)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (8)

               Käesoleva määrusega ette nähtud meetmed on kooskõlas alalise biotsiidikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kaaliumsorbaat kiidetakse heaks toimeainena, mida kasutatakse tooteliiki 8 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2015

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).

      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Heakskiitmise kuupäev

                  Heakskiidu aegumise kuupäev

                  Tooteliik

                  Eritingimused

                  Kaaliumsorbaat

                  IUPACi nimetus:
                  2,4-heksadieenhappe kaaliumisool (1:1), (2E, 4E)
                  EÜ nr: 246–376-1
                  CASi nr: 24634-61–5

                  990 g/kg

                  1. detsember 2016

                  30. november 2026

                  8

                  Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmistel tingimustel.

                              1)

                              Tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel sobivaid isikukaitsevahendeid.

                              2)

                              Võetakse vajalikud riskileevendusmeetmed, et kaitsta põhjavett. Eelkõige näidatakse toote märgistusel ja ohutuskaardil, kui see lisatakse, et:

                                          a)

                                          toodet kantakse tööstuslikult peale eraldatud alal või kõval veekindlal alusel, millelt äravool on takistatud;

                                          b)

                                          värskelt töödeldud puit tuleb pärast töötlemist ladustada varikatuse all ja/või veekindlal kõval pinnal, et vältida töötlemisjääkide otsest sattumist pinnasesse või vette;

                                          c)

                                          kõik toote kasutamise jäägid kogutakse taaskasutamiseks või kõrvaldamiseks.

         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.


title: Komisjoni rakendusmäärus (EL) nr 1046/2011, 19. oktoober 2011 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               20.10.2011

               ET

               Euroopa Liidu Teataja

               L 275/25

         KOMISJONI RAKENDUSMÄÄRUS (EL) nr 1046/2011,
   19. oktoober 2011,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) eriti selle artikli 136 lõiget 1,
   ning arvestades järgmist:
   Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub 20. oktoobril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (EUR/100 kg)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 1218/2014, 13. november 2014 , millega muudetakse määruse (EL) nr 206/2010 I ja II lisa seoses keeritsussi ( Trichinella ) suhtes kehtestatud loomatervisenõuetega, mis on esitatud aretamiseks, tootmiseks või tapmiseks liitu imporditavate kodusigade ja neist saadud värske liha puhul kasutatava veterinaarsertifikaadi näidises  EMPs kohaldatav tekst

text:
               14.11.2014

               ET

               Euroopa Liidu Teataja

               L 329/20

         KOMISJONI RAKENDUSMÄÄRUS (EL) nr 1218/2014,
   13. november 2014,
   millega muudetakse määruse (EL) nr 206/2010 I ja II lisa seoses keeritsussi (Trichinella) suhtes kehtestatud loomatervisenõuetega, mis on esitatud aretamiseks, tootmiseks või tapmiseks liitu imporditavate kodusigade ja neist saadud värske liha puhul kasutatava veterinaarsertifikaadi näidises
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2004. aasta direktiivi 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ, (1) eriti selle artikli 13 lõike 1 punkti e,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) eriti selle artikli 9 lõike 2 punkti b ja artikli 9 lõiget 4,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (3) eriti selle artikli 7 lõike 2 punkti a,
   ning arvestades järgmist:

               (1)

               Komisjoni määruses (EL) nr 206/2010 (4) on muu hulgas sätestatud veterinaarsertifitseerimise nõuded teatavate elusloomi või värsket liha sisaldavate saadetiste liitu toomiseks. Määrusega on ette nähtud, et kabiloomade saadetisi võib liitu tuua ainult teatavate nõuete täitmise korral ning kui saadetistega on kaasas asjakohane veterinaarsertifikaat, mis on koostatud vastavalt selles määruses sätestatud asjakohase veterinaarsertifikaadi näidisele.

               (2)

               Aretamiseks ja/või tootmiseks ning kohe tapmiseks ette nähtud kodusigade liitu importimisel kasutatavate veterinaarsertifikaatide näidised on sätestatud määruse (EL) nr 206/2010 I lisas, need näidised on tähistatud vastavalt „POR-X” ja „POR-Y”. Neis näidistes ei ole nõutud keeritsussi (Trichinella) esinemise kontrollimist.

               (3)

               Kodusigade värske liha liitu importimisel nõutava veterinaarsertifikaadi näidis „POR” on sätestatud määruse (EL) nr 206/2010 II lisas. See näidis sisaldab nõuet keeritsussi (Trichinella) esinemise kontrollimise kohta.

               (4)

               Komisjoni määruses (EÜ) nr 2075/2005 (5) on sätestatud eeskirjad, mille kohaselt tuleb keeritsusside suhtes vastuvõtlike liikide rümpadelt võtta proove ja kindlaks määrata kodusigade pidamisega tegelevate põllumajandusettevõtete staatus.

               (5)

               Komisjoni määruses (EL) nr 216/2014, (6) millega muudeti määrust (EÜ) nr 2075/2005, on selliste põllumajandusettevõtete suhtes, mis on ametlikult tunnistatud kontrollitud pidamistingimusi rakendavaks ettevõtteks, kehtestatud erand tapmisel kehtivatest kontrollimiseeskirjadest. Lisaks on komisjoni rakendusmääruses (EL) nr 1114/2014 (7) sätestatud, et kodusigu pidava põllumajandusettevõtte võib tunnistada kontrollitud pidamistingimusi rakendavaks ettevõtteks üksnes juhul, kui muu hulgas on täidetud tingimus, mille kohaselt võib toidukäitleja tuua põllumajandusettevõttesse uusi kodusigu ainult põllumajandusettevõttest, mis on samuti ametlikult tunnistatud kontrollitud pidamistingimusi rakendavaks ettevõtteks.

               (6)

               Selleks et järgida kodusigade ja nendest saadud värske liha impordi kohta määruses (EÜ) nr 2075/2005 (määrusega (EL) nr 216/2014 muudetud versioonis) sätestatud nõudeid, tuleks muuta määruse (EL) nr 206/2010 I lisas sätestatud veterinaarsertifikaadi näidiseid POR-X ja POR-Y ning II lisas sätestatud näidist POR. Eelkõige tuleks kas lisada sertifikaadi näidisesse teave kodusigu pidava põllumajandusettevõttega seotud ametliku tunnistamise kohta või sertifikaadis selle kohta esitatud teavet muuta, et liikmesriigid saaksid loomade tapmisel kohaldada nõuetekohast keeritsussiproovide võtmise korda, et ei seataks ohtu aretamiseks ja/või tootmiseks ette nähtud kodusigu vastu võtva põllumajandusettevõtte staatust ja et tagataks värske liha ohutus.

               (7)

               Veterinaarjärelevalve ametnik peaks kontrollitud pidamistingimuste puhul märkima näidiste POR-X, POR-Y ja POR kohaselt koostatud veterinaarsertifikaatidesse keeritsussidega (Trichinella) seotud lisatagatised ja eritingimused.

               (8)

               Seepärast tuleks määrust (EL) nr 206/2010 vastavalt muuta.

               (9)

               Et vältida häireid kodusigade ja nende värske liha saadetiste liitu importimisel, tuleks määruse (EL) nr 206/2010 kohaselt enne käesoleva määrusega ette nähtud muudatuste tegemist väljastatud sertifikaate lubada teatud tingimuste täitmise korral kasutada üleminekuperioodi vältel.

               (10)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 206/2010 muudetakse järgmiselt.

               1)

               I lisa 1. osa eritingimuste juurde lisatakse järgmine kanne:

                           „„XI”

                           :

                           põllumajandusettevõtted või bioturvarühmikud, mis on määruse (EÜ) nr 2075/2005 artikli 8 kohaselt ametlikult tunnistatud kontrollitud pidamistingimusi rakendavaks ettevõtteks.”

               2)

               I lisa 2. osas sätestatud veterinaarsertifikaadi näidist POR-X muudetakse järgmiselt:

                           a)

                           punkti II.1.2 järele lisatakse punkt II.1.3:

                                       „(2) (10) [II.1.3.

                                       kodusead on kas pärit põllumajandusettevõttest, mis on määruse (EÜ) nr 2075/2005 artiklis 8 sätestatud nõuete kohaselt ametlikult tunnistatud kontrollitud pidamistingimusi rakendavaks ettevõtteks, või on alla viie nädala vanused võõrutamata põrsad.]”

                                 ;

                           b)

                           joonealuse märkuse 9 järele lisatakse järgmine joonealune märkus:

                                       „(10)

                                       Kohaldatakse ainult nende kolmandate riikide suhtes, mille kohta määruse (EL) nr 206/2010 I lisa 1. osa 6. veerus „eritingimused” on tehtud kanne „XI”.”

               3)

               I lisa 2. osas sätestatud veterinaarsertifikaadi näidist POR-Y muudetakse järgmiselt:

                           a)

                           punkti II.1.2 järele lisatakse punkt II.1.3:

                                       „(2) (5) [II.1.3.

                                       kodusead on kas pärit põllumajandusettevõttest, mis on määruse (EÜ) nr 2075/2005 artiklis 8 sätestatud nõuete kohaselt ametlikult tunnistatud kontrollitud pidamistingimusi rakendavaks ettevõtteks, või on alla viie nädala vanused võõrutamata põrsad.]”

                                 ;

                           b)

                           joonealuse märkuse 4 järele lisatakse järgmine joonealune märkus:

                                       „(5)

                                       Kohaldatakse ainult nende kolmandate riikide suhtes, mille kohta määruse (EL) nr 206/2010 I lisa 1. osa 6. veerus „eritingimused” on tehtud kanne „XI”.”

               4)

               II lisa 2. osa punkti SG (lisatagatised) juurde lisatakse järgmine kanne K:

                           „„K”

                           :

                           põllumajandusettevõtted või bioturvarühmikud, mis on määruse (EÜ) nr 2075/2005 artikli 8 kohaselt ametlikult tunnistatud kontrollitud pidamistingimusi rakendavaks ettevõtteks.”

               5)

               II lisa 2. osas sätestatud veterinaarsertifikaadi näidist POR muudetakse järgmiselt:

                           a)

                           punkt II.1.3 asendatakse järgmisega:

                                       „II.1.3.

                                       liha vastab nõuetele, mis on kehtestatud määruses (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes, ja eelkõige nõudele, et:

                                       (1) kas

                                       [liha on kontrollitud negatiivsed tulemused andnud tehisseede meetodil;]

                                       (1) või

                                       [liha on läbinud külmtöötluse vastavalt määruse (EÜ) nr 2075/2005 II lisale;]

                                       (1) (7) või

                                       [liha on saadud kodusigadest, kes on kas pärit põllumajandusettevõttest, mis on määruse (EÜ) nr 2075/2005 artiklis 8 sätestatud nõuete kohaselt ametlikult tunnistatud kontrollitud pidamistingimusi rakendavaks ettevõtteks, või kes on alla viie nädala vanused võõrutamata põrsad.]”

                                 ;

                           b)

                           joonealuse märkuse 6 järele lisatakse järgmine joonealune märkus:

                                       „(7)

                                       Kohaldatakse ainult nende kolmandate riikide suhtes, mille kohta määruse (EL) nr 206/2010 II lisa 1. osa veerus „SG” on tehtud kanne „K”.”

         Artikkel 2
   31. märtsini 2015 kestva üleminekuperioodi jooksul võib importida liitu elusloomade ja värske liha saadetisi, millega on kaasas asjakohane veterinaarsertifikaat, mis on väljastatud hiljemalt 1. märtsil 2015 veterinaarsertifikaadi näidise POR-X või POR-Y sellise versiooni järgi, mis oli sätestatud enne käesoleva määruse jõustumist määruse (EL) nr 206/2010 I lisas, ning veterinaarsertifikaadi näidise POR sellise versiooni järgi, mis oli enne käesoleva määruse jõustumist sätestatud kõnealuse määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2014

            Komisjoni nimel

            president

         Jean-Claude JUNCKER

      (1)  ELT L 139, 30.4.2004, lk 321.

      (2)  EÜT L 18, 23.1.2003, lk 11.

      (3)  ELT L 139, 30.4.2004, lk 55.

      (4)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).

      (5)  Komisjoni määrus (EÜ) nr 2075/2005, 5. detsember 2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 338, 22.12.2005, lk 60).

      (6)  Komisjoni määrus (EL) nr 216/2014, 7. märts 2014, millega muudetakse määrust (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 69, 8.3.2014, lk 85).

      (7)  Komisjoni rakendusmäärus (EL) nr 1114/2014, 21. oktoober 2014, millega muudetakse määrust (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 302, 22.10.2014, lk 46).


title: Komisjoni rakendusmäärus (EL) nr 600/2013, 24. juuni 2013 , millega muudetakse määrust (EÜ) nr 555/2008 seoses Horvaatia veinitoodete isotoopanalüüsiga üleminekuperioodil

text:
               25.6.2013

               ET

               Euroopa Liidu Teataja

               L 172/13

         KOMISJONI RAKENDUSMÄÄRUS (EL) nr 600/2013,
   24. juuni 2013,
   millega muudetakse määrust (EÜ) nr 555/2008 seoses Horvaatia veinitoodete isotoopanalüüsiga üleminekuperioodil
   EUROOPA KOMISJON,
   võttes arvesse Horvaatia ühinemislepingut, (1) eriti selle artikli 3 lõiget 4,
   võttes arvesse Horvaatia ühinemisakti, (2) eriti selle artikli 41 lõiget 1,
   ning arvestades järgmist:

               (1)

               Seoses Horvaatia Euroopa Liiduga ühinemisega tuleks ette näha erisätted seoses komisjoni määruse (EÜ) nr 555/2008 (3) artiklis 87 osutatud veinitoodete isotoopanalüüsiga. Selline isotoopanalüüs on veinisektoris kontrollimiseks ja pettustega võitlemiseks kasutatav analüüsimeetod, mis eeldab teaduslikke eriteadmisi ja tehnilisi eriseadmeid. Horvaatial puuduvad vahendid kõnealuse meetodi kasutamiseks. Selleks et tagada kontrollimenetluste ühetaoline kohaldamine, peaks Teadusuuringute Ühiskeskus tegema Horvaatia eest analüüse sellise ajavahemiku jooksul, mis võimaldab Horvaatial omandada selle ülesande täitmiseks vajalikud teadmised ja vahendid.

               (2)

               Seepärast tuleks määrust (EÜ) nr 555/2008 vastavalt muuta.

               (3)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 555/2008 artikkel 89 asendatakse järgmisega:

      „Artikkel 89
      Horvaatia, kellel puuduvad vahendid isotoopanalüüsi tegemiseks, saadab oma veiniproovid kuni 30. juunini 2015 kestva ajavahemiku jooksul analüüsiks Teadusuuringute Ühiskeskusele.
      Horvaatia võib määrata pädeva asutuse, kellel on ligipääs tema territooriumil võetud proove käsitlevale teabele.”

   Artikkel 2
   Jõustumine
   Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
   See kehtib 30. juunini 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2013

            Komisjoni nimel

            president

         José Manuel BARROSO

      (1)  ELT L 112, 24.4.2012, lk 10.

      (2)  ELT L 112, 24.4.2012, lk 21.

      (3)  ELT L 170, 30.6.2008, lk 1.


title: Komisjoni rakendusmäärus (EL) nr 1389/2014, 16. detsember 2014 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Beaufort (KPN)]

text:
               24.12.2014

               ET

               Euroopa Liidu Teataja

               L 369/64

         KOMISJONI RAKENDUSMÄÄRUS (EL) nr 1389/2014,
   16. detsember 2014,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Beaufort (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 1107/96 (2) (muudetud määrusega (EL) nr 637/2011) (3) kohaselt registreeritud päritolunimetuse „Beaufort” spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Beaufort” (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2014

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni määrus (EÜ) nr 1107/96, 12. juuni 1996, geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  Komisjoni rakendusmäärus (EL) nr 637/2011, 29. juuni 2011, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Beaufort” (KPN)] (ELT L 170, 30.6.2011, lk 30).

      (4)  ELT C 260, 9.8.2014, lk 24.